section_heading: Povijest
paragraph_text: Nogometni klub "Josipdol" osnovan je 30. siječnja 1975. godine u Zadružnome domu u Josipdolu. Među osnivačima kluba bili su: Vlado Jandrlić, Vlado Belančić, Jovo Puhar, Mate Volarić, Ivica Bokulić, Josip Bertović, Mišo Popović i drugi. Igralište je bilo na mjestu koje se zove "Luka" kako se naziva i danas.Pošto klub nije posjedovao svlačionice, koristili su se školskom zgradom ili obližnjim hotelom. Ubrzo su u klub ušli i drugi članovi: Ivica Bokulić, Milan Radmanović, Mate Volarić, Mišo Miščević, Đuro Popović i Boro Dadasović.